El Festival Murga Uruguaiana arribarà a Gandia el proper dia 23
19 juliol 2018

## El Festival Murga Uruguaiana arribarà a Gandia el proper dia 2319 juliol 2018Última actualització: 14 juliol 2025

![](../gestion/img/_AO_0769-copia.jpg)  
  

Gandia, 19 de juliol de 2018.- El **regidor Responsabilitat Social i Polítiques amb la Ciutadania**, **Nahuel González**, i la **presidenta de l’Associació Cultural Murgandia**, **Carmen Wambach**, han presentat aquest matí en roda de premsa el Festival Murga Uruguaiana que se celebrarà el dilluns 23 en el Col·legi Calderon del Grau de Gandia a les 20:30 h amb un preu de 5 €.

Al Festival actuarà el grup de Murga La Clave que “_ha rebut el segon premi en el concurs oficial de carnaval uruguaià i ve a Espanya dins d’un marc de col·laboració amb l’Ajuntament de Cadis i la “chiringota” gaditana de Paco Cárdenas, entre altres, per realitzar un intercanvi cultural amb la Clave Gaditana_”, segons ha explicar Wambach. El grup La Clave arribarà a Gandia per presentar el seu espectacle carnavalesc  “Ruido Brutal”, ja que “_saben que a la ciutat hi ha un col·lectiu importants d’uruguaians que gaudeixen del carnaval_”, ha agregat. A més de l’actuació principal, també participarà el Duo Harmonia de Mariela i Isidro provinents de València i “_es vendrà menjar i begudes com els clàssics “choripans” uruguaians_”.  

Per la seua banda, González ha destacat el fet que es tracta “_d’un show molt especial i que ve a continuar la tasca de col·laboració entre l’Ajuntament de Gandia i els col·lectius interculturals de la ciutat. En este cas, és el col·lectiu de centenars veïnes i veïns uruguaians que viuen a la ciutat i estan representats per l’Associació Cultural Murgandia,_ _la qual realitza activitats tot l’any com les preparades en el teatre del Raval, la fira i festes i la fira intercultural”._ A més, ha afegit que el que es pretén “_demostrar_ _és que Gandia és una ciutat diversa, on convivim tots i on la cultura dels pobles que conviuen amb nosaltres és molt bonica, diferent i sobretot alegre_”.

Tots dos han aprofitat per convidar a la ciutadania tan gandiana com uruguaiana per tal de “_gaudir d’una actuació que dóna a conèixer la cultura uruguaiana amb un espectacle molt divertit com és la murga_”, ha conclòs el regidor.

[Twittear](https://twitter.com/share)